Diari Oficial de la Generalitat Valenciana


Sumari del DOGV 5171, del 05-01-2006 (2006/66)

ACORD d'11 de novembre de 2005, del Consell de la Generalitat, pel qual s'autoritza determinada generació de crèdits per import global de 2.041.194,75 euros en diferents capítols i programes pressupostaris, per fons del Ministeri de Sanitat i Consum per al finançament de polítiques de cohesió i estratègies de salut. Expedient 10.006/05-128.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5171

Data del DOGV
:   05-01-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/66


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD d'11 de novembre de 2005, del Consell de la Generalitat, pel qual s'autoritza determinada generació de crèdits per import global de 2.041.194,75 euros en diferents capítols i programes pressupostaris, per fons del Ministeri de Sanitat i Consum per al finançament de polítiques de cohesió i estratègies de salut. Expedient 10.006/05-128. [2006/A66]
  
El Consell de la Generalitat, en la reunió del dia 11 de novembre de 2005, va adoptar l'acord següent:
  
En virtut dels criteris objectius de distribució, així com de la distribució resultant entre comunitats autònomes de crèdits per al finançament de polítiques de cohesió i estratègies de salut, acordats en la reunió del Consell de Ministres de 6 de maig de 2005, correspon a la Comunitat Valenciana per a l'exercici 2005 un total de 3.276.459,00 euros, dels quals han sigut transferits fons corresponents als tres primers trimestres de l'exercici
  
Tenint en compte l'estat d'execució pressupostària, la Conselleria de Sanitat ha proposat la generació de crèdit per import de 2.041.194,75 euros corresponents al cost d'execució dels programes Prevenció i Control del Tabaquisme, Prevenció de la Diabetis, i Seguretat per a Pacients i Professionals, el desplegament dels quals ocasionarà despeses imputables als capítols II i VI dels programes pressupostaris 412.10, Centres Integrats de Salut Pública, 413.10, Salut, 412.22, Assistència Sanitària i 411.60, Anàlisi i Avaluació de l'Atenció al Pacient.
  
D'altra banda, davant l'existència de crèdits disponibles en el capítol II del programa pressupostari 411.60 per a justificar l'assignació d'estos fons al desplegament del programa d'actuació Seguretat per a Pacients i Professionals, la Conselleria de Sanitat proposa destinar 24.000,00 euros a incrementar el capítol IV del mateix programa pressupostari i habilitar una línia de subvenció per a l'execució d'un conveni de col·laboració amb la Companyia de Jesús per a l'atenció a germans dependents.
  
En conseqüència, i en virtut del que disposen els articles 17 i 18 de la Llei 14/2004, de Pressupostos de la Generalitat per a l'exercici 2005, el Consell de la Generalitat
  
ACORDA
  
Primer
  
S'autoritza l'increment del pressupost d'ingressos en l'aplicació 401.02, «Transferències corrents finalistes, de l'administració de l'Estat. Àrea de Sanitat», per import de 2.041.194,75 euros.
  
Segon
  
S'autoritza l'increment del pressupost de despeses en les aplicacions pressupostàries i pels imports que s'indiquen a continuació:
  
Aplicació Import
  
91.51.26.973.49.0 493.500,00
  
71.64.89.811.70.1 529.038,00
  
76.31.94.461.13.8 256.316,00
  
62.37.66.643.02.1 257.500,00
  
76.23.19.602.84.9 480.840,75
  
42.93.52.650.94.7 24.000,00
  
Total 2.041.194,75
  
Tercer
  
S'autoritza la inclusió en l'annex de transferències corrents del programa pressupostari 411.60, Anàlisi i Avaluació de l'Atenció al Pacient, d'una línia de subvenció nominativa amb les dades descriptives i l'import següent:
  
CODI: T5895
  
DENOMINACIÓ: Ajuda a germans dependents
  
IMPORT: 24.000,00
  
BENEFICIARIS PREVISTOS: Companyia de Jesús de València
  
ENTITAT COL·LABORADORA:
  
NORMATIVA REGULADORA:
  
DESCRIPCIÓ I FINALITATS: Ajuda financera per al suport a l'atenció de germans dependents
  
TIPUS: Nominativa
  
APORTACIÓ GV NO CONDICIONADA: 24.000,00
  
APORTACIÓ GV CONDICIONADA:
  
APORTACIÓ EXTERNA:
  
València, 11 de novembre de 2005
  
El vicepresident i secretari del Consell de la Generalitat,
  
VÍCTOR CAMPOS GUINOT